సుల్తానాబాద్ మండలం

సుల్తానాబాద్ మండలం, తెలంగాణ రాష్ట్రం, పెద్దపల్లి జిల్లాలో ఉన్న 14 మండలాలో గల ఒక మండలం.
2016 లో  జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో  ఉండేది.   ప్రస్తుతం ఈ మండలం పెద్దపల్లి రెవెన్యూ డివిజనులో భాగం. పునర్వ్యవస్థీకరణకు  ముందు కూడా ఇదే డివిజనులో ఉండేది.ఈ మండలంలో 21   రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం సుల్తానాబాద్.

కరీంనగర్ జిల్లా నుండి పెద్దపల్లి జిల్లాకు మార్పు. 

లోగడ సుల్తానాబాద్ గ్రామం/ మండలం  కరీంనగర్ జిల్లాలో, పెద్దపల్లి  రెవిన్యూ డివిజను  పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా సుల్తానాబాద్ మండలాన్ని (1+20) ఇరువై ఒక్క గ్రామాలుతో కొత్తగా ఏర్పడిన పెద్దపల్లి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

గతంలో ఇది జిల్లాలో అతి పెద్ద తాలూకా. 1956 కు ముందు సుల్తానాబాద్ నియోజకవర్గం. పెద్దపల్లి, సుల్తానాబాద్ రెండు నియోజకవర్గాలున్న క్రమంలో 1956 అనంతరం పెద్దపల్లి కేంద్రంగా ఓకే నియోజకవర్గం ఏర్పడింది. ఇక మండలంలో భౌగోళిక పరిస్థితి విషయానికి వస్తే ఎక్కువగా ఎర్రరేగడి, నల్లరేగడి భూములున్నాయి.

గణాంకాలు
2011 భారత జనగణన గణాంకాల ప్రకారం జనాభా - మొత్తం 63,454 - పురుషులు 31,465 - స్త్రీలు 31,489, అక్షరాస్యత  - మొత్తం 54.65% - పురుషులు 66.52% - స్త్రీలు 42.69%

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 166 చ.కి.మీ. కాగా, జనాభా 63,454. జనాభాలో పురుషులు 31,465 కాగా, స్త్రీల సంఖ్య 31,989. మండలంలో 16,688 గృహాలున్నాయి.

మండలం లోని గ్రామాలు

రెవెన్యూ గ్రామాలు 

 ఐత్‌రాజ్‌పల్లి
 భూపతిపురం
 దుబ్బాపేట్
 గొల్లపల్లి
 గర్రెపల్లి
 నీరుకుళ్ళ
 కత్నేపల్లి
 పూసల
 సుల్తానాబాద్
 కొడూరుపాక
 చిన్నకాల్వల
 రెబ్బలదేవిపల్లి
 చిన్నబొంకూర్
 మియాపూర్
 రేగడిమద్దికుంట
 సుద్దాల
 గట్టేపల్లి
 కదంబాపూర్
 తొగర్రాయి
 మంచరామి
 కనుకుల

రవాణా సౌకర్యాలు
ఈ మండలానికి బస్సు సౌకర్యం ఉంది

మూలాలు

వెలుపలి లింకులు